A sürgősségi ellátás minden olyan esetet magába foglal, amikor baleseteknél vagy életveszélyes rosszullétnél azonnali orvosi kezelésre van szükség. Leegyszerűsítve: azok az esetek, amikor mentőt kell hívni, ilyenkor sürgősségi ellátásról beszélünk.
Ritka, hogy mentőautóval történő betegszállítás legyen a magán egészségbiztosítási csomagban, de van ilyenre példa, igaz ezek általában jóval drágábbak, és leginkább csak nem életveszélyes helyzetekben lehet őket igénybe venni.
Többségében viszont a sürgősségi ellátás állami hatáskörbe tartozik, tehát vészhelyzet esetén mentőt kell hívni. A kórházba szállítás után, ha az egészségbiztosításod fedezi a fekvőbeteg-ellátást, és az állapotod stabil, akkor kérheted, hogy szállítsanak át egy magánkórházba.